ຊາວໂຣຮິງຢາ ຍັງສືບຕໍ່ ພາກັນອົບພະຍົບ ໜີຈາກມຽນມາ ໃນຈຳນວນຫຼາຍຂຶ້ນ 
ຊາວໂຣຮິງຢາ ຍັງ​ສື​ບ​ຕໍ່ພາກັນອົບພະຍົບ ​ຫລົບໜີຈາກມຽນມາ ໃນຈຳນວນຫຼາຍຂຶ້ນ ໄປສູ່ອະນາຄົດທີ່ ບໍ່ແນ່ນອນ ຢູ່ປະເທດມາເລເຊຍ.
ເຖິງແມ່ນມີຮ່ອງຮອຍຕ່າງໆຂອງການປະຕິຮູບດ້ານການເມືອງໃນຫວ່າງບໍ່ເທົ່າໃດປີ ຜ່ານມານີ້ຢູ່ໃນມຽນມາກໍຕາມ ແຕ່ຊີວິດການເປັນຢູ່ກໍບໍ່ງ່າຍຂຶ້ນສຳລັບຊາວມຸສລິມໂຣຮິງຢາຊຶ່ງເປັນຊົນກຸ່ມນ້ອຍ ລັດຖະບານມຽນມາ ບໍ່ຍອມຮັບຮູ້ເຂົາເຈົ້າໃນຖານະເປັນພົນລະເມືອງຂອງຕົນ ພວກເຂົາເຈົ້າຖືກພວກອັນທະພານໂຈມຕີຢ່າງຮຸນແຮງ ແລະຖືກຂັບໄລ່ອອກຈາກບ້ານເຮືອນຂອງເຂົາເຈົ້າໃຫ້ໄປຢູ່ໃນຄ້າຍອົບພະຍົບທີ່ເປິເປື້ອນແຫ່ງຕ່າງໆ ຫລາຍຄົນພາກັນມີຄວາມຮູ້ສຶກວ່າ ຄວາມຫວັງດີທີ່ສຸດຂອງເຂົາເຈົ້າແມ່ນ ອົບພະຍົບໜີໄປອາໄສຢູ່ໃນພວກປະເທດເພື່ອນບ້ານໃກ້ຄຽງ ຊຶ່ງເປັນການສ່ຽງໄພຢ່າງມະຫາສານ ນາງ Mahi Ramakrishnan ຜູ້ສື່ຂ່າວວີໂອເອ ລາຍງານມາຈາກມາເລເຊຍ ບ່ອນທີ່ບັນດາເຈົ້າໜ້າທີ່ໄດ້ບັນທຶກໄວ້ວ່າ ມີພວກໂຣຮິງຢານີ້ ເຂົ້າມາປະເທດຢ່າງຫຼວງຫຼາຍນັ້ນ ສິງມີລາຍ ລະອຽດກ່ຽວກັບເລື້ອງນີ້ ມາສະເໜີທ່ານຕໍ່ໄປ… ສະຫະປະຊາຊາດໄດ້ເອີ້ນພວກມຸສລິມໂຣຮິງຢານີ້ ເປັນຊົນກຸ່ມນ້ອຍທີ່ຖືກຂົ່ມເຫັງຫຼາຍທີ່ສຸດຂອງໂລກ ການຫຼົບໜີຈາກການຂົ່ມເຫັງກັ່ນແກ້ງໃນມຽນມາ ຊາວໂຣຮິງຢາມອງເຫັນມາເລເຊຍ ເປັນປະເທດມຸສລິມ ໃນຖານະທີ່ອາດຈະສາມາດເປັນບ່ອນລີ້ຊ່ອນທີ່ປອດໄພໄດ້ ແຕ່ມາເລ ເຊຍບໍ່ໄດ້ລົງນາມໃນຂໍ້ຕົກລົງວ່າດ້ວຍອົບພະຍົບຂອງສະຫະປະຊາຊາດ ດັ່ງນີ້ ພວກໂຣ ຮິງຢາ ເຫັນວ່າ ພວກເຂົາເຈົ້າບໍ່ສາມາດທີ່ຈະເຮັດວຽກເຮັດການໄດ້ຢ່າງຖືກຕ້ອງຕາມກົດໝາຍ ຫຼືສົ່ງພວກລູກເຕົ້າຂອງເຂົາເຈົ້າໄປໂຮງຮຽນໄດ້ ແມ່ນແຕ່ພວກເດັກທີ່ເກີດຢູ່ ໃນປະເທດນີ້ກໍຕາມ ບັນດານັກເຄື່ອນໄຫວ ກະປະມານວ່າ ມີຊາວໂຣຮິງຢາຢ່າງໜ້ອຍ 18 ພັນຄົນໄດ້ເດີນທາງມາຮອດມາເລເຊຍໃນຫວ່າງບໍ່ເທົ່າໃດເດືອນຜ່ານມານີ້ ພວກບຸກຄົນເຫຼົ່ານີ້ສ່ວນຫຼາຍ ມີຄວາມຮູ້ສຶກວ່າ ເຂົາເຈົ້າບໍ່ມີທາງເລືອກອື່ນໃດ ນອກຈາກຈະຫລົບໜີເທົ່ານັ້ນ ການໂຈມຕີຢ່າງຮຸນແຮງ ໄດ້ເຮັດໃຫ້ແຂນເບື້ອງຊ້າຍ ແລະລຳຄໍຂອງນາງ Ayub Khan ເປັນອຳມະພາດ ຊຶ່ງລາວກ່າວວ່າ: ອັນທະພານຄົນນຶ່ງໄດ້ເຂັ່ນຂ້າພໍ່ແມ່ຂອງພວກເດັກນ້ອຍເຫຼົ່ານີ້ ໃນຂະ ນະດຽວກັນ ແມ່ຍິງ ຄົນນີ້ ກ່າວວ່າ ພວກລັກລອບຄ້າຂາຍມະນຸດ ໄດ້ສັງຫານຜົວລາວ ໃນຂະນະທີ່ພວກເຂົາເຈົ້າພາລູກເຕົ້າຂອງເຂົາເຈົ້າຫລົບໜີຜ່ານໄທ ມາຍັງມາເລເຊຍນັ້ນ ແມ່ຍິງຄົນນີ້ກ່າວວ່າ : ນາຍ Eman Hossein ອອກຈາກປະເທດ ເດີນທາງມານຳເຮືອ ກັບພວກຄົນອື່ນໆອີກປະມານ 400 ຄົນ ຊຶ່ງລາວກ່າວວ່າ: ມີຊາວໂຣຮິງຢາປະມານ 4 ໝື່ນຄົນ ທີ່ໄດ້ລົງທະບຽນກັບອົງການອົບພະຍົບຂອງສະຫະປະຊາຊາດ ຫຼື UNHCR ຊຶ່ງໃຫ້ການປ້ອງກັນແດ່ເລັກນ້ອຍໃນການຖືກຈັບກຸມ ຫຼືຖືກເນລະເທດນັ້ນ ແຕ່ບັນດານັກເຄື່ອນໄຫວ ກະປະມານວ່າ ຢ່າງໜ້ອຍກໍມີຈຳນວນເກືອບເທົ່າໆກັນ ທີ່ຍັງບໍ່ທັນໄດ້ໄປລົງທະບຽນນັ້ນ ນາງ Najeemah ທີ່ມາຮອດມາເລເຊຍໃໝ່ໆ ຫວັງວ່າຈະໄດ້ອອກຈາກມະເລເຊຍໄປ ຊຶ່ງລາວກ່າວວ່າ: ທ່ານ Mohammad Sadek ນັກເຄື່ອນໄຫວໂຣຮິງຢາ ກະປະມານວ່າ ມີຊາວໂຣຮິງຢາ ພຽງປະມານ 1 ພັນຄົນເທົ່ານັ້ນ ໄດ້ໄປຕັ້ງຖິ່ນຖານຢູ່ໃນປະເທດອື່ນມາຮອດປັດຈຸບັນນີ້ ທ່ານ Mohammad Sadek ກ່າວວ່າ ບາງທີກໍມີຄວາມຫວັງຫຼືໂອກາດໜ້ອຍນຶ່ງ ແຕ່ຊີວິດໃນຖານະເປັນອົບພະຍົບຄົນນຶ່ງ ທີ່ ອາໄສຢູ່ໃນຄວາມທຸກຈົນ ຢູ່ໃນລະດັບຕໍ່າ ສຸດຂອງສັງຄົມຊາວມາເລເຊຍ ກໍຍັງເປັນຊີວິດອັນນຶ່ງຢູ່ ຊຶ່ງເປັນສິ່ງໃດສິ່ງນຶ່ງທີ່ຫຼາຍຄົນຢູ່ນີ້ ກ່າວວ່າ ຍັງເປັນການປັບປຸງທີ່ດີຂຶ້ນກວ່າ ບ່ອນທີ່ເຂົາເຈົ້າອົບພະຍົບໜີມານັ້ນ